Amund Hestsveen

Amund Hestsveen (født 1971) er en norsk forfatter, fotograf og tidligere journalist. 

 Bakgrunn og arbeid 
Hestsveen arbeidet 15 år som journalist i norske dagsaviser, deriblant Vårt Land, Romerikes Blad, Aftenposten og Fædrelandsvennen, før han sluttet og ble forfatter og PR-rådgiver på heltid. Hestsveen er utdannet cand. philol. ved Universitetet i Oslo med historie som hovedfag.   

Sammen med en tidligere kollega, Torborg Igland, utga han i perioden 2014–2016 ungdomsromanserien Beta, en dystopi om et totalitært Norden 60 år fram i tid. I 2019 ga han ut romanen Bli Rakker, en satirisk kommentar til sosiale mediers påvirkningskraft ved et valg. Deretter har han gitt ut både sakprosa og biografier. Siden 2015 har han arbeidet som PR-rådgiver og tekstforfatter parallelt med forfattervirksomheten.

 Bibliografi 
 2014: Flukten : Beta bok 1 – ungdomsroman, Gyldendal – med Torborg Igland
 2015: Øya : Beta bok 2 – ungdomsroman, Gyldendal – med Torborg Igland
 2016: Offeret : Beta bok 3 – ungdomsroman, Gyldendal – med Torborg Igland
 2019: Bli Rakker – satirisk roman under psevdonymet Amund Hetz, Anonym forlag
 2022:: Takk skal du ha! – biografi om kunstfotograf Wilfred Wessel Bertelsen
 2023: Happycappa –  sakprosa, Happy forlag – med Jan Ove Jakobsen
 2025: Klubselskabet "Foreningen" 200 år – historisk portrett

 Litterære utmerkelser og annet 
 2015: Nominert til Kritikerprisen for beste barne- og ungdomsbok utgitt i 2014 for Flukten (sammen med Torborg Igland)

 Referanser 

 Eksterne lenker 
 Amund Hestsveen, Gyldendal Norsk Forlag
 Presentasjon av Amund Hestsveen i Forfatterkatalogen på Forfattersentrums nettsider

Kategori:Norske barnebokforfattere
Kategori:Norske forfattere av ungdomsbøker
Kategori:Norske science fiction-forfattere
Kategori:Norske journalister
Kategori:Norske fotografer